อะไรที่เราควรรู้เกี่ยวกับ อิเกีย บ้าง
1. แบรนด์ยักษ์ใหญ่ระดับโลก
อิเกียเป็นแบรนด์ค้าปลีกเฟอร์นิเจอร์และของแต่งบ้านอันดับ 1 ของโลก ก่อตั้งขึ้นในประเทศสวีเดนเมื่อปี 1943 ปัจจุบันมีสโตร์มากกว่า 456 แห่ง ใน 61 ประเทศทั่วโลก มูลค่าแบรนด์ของอิเกียอยู่อันดับที่ 26 ของโลก

2. 1 ทศวรรษในสยามประเทศ
อิเกียเปิดให้บริการครั้งแรกในไทยเมื่อวันที่ 3 พฤศจิกายน 2554 ที่ศูนย์การค้าเมกาบางนา ปัจจุบันมี 2 สโตร์หลักคือ บางนาและบางใหญ่ และสโตร์ขนาดเล็กที่ภูเก็ต ตลอด 10 ปีที่ผ่านมา อิเกียได้รับการตอบรับจากคนไทยเป็นอย่างดี มีลูกค้าเข้ามาใช้บริการเฉลี่ย 13,000 ราย/วัน (วันธรรมดา) และ 33,000 ราย/วัน (วันหยุดสุดสัปดาห์)

3. กลยุทธ์ Global Marketing Locally Relevant
อิเกียใช้กลยุทธ์การตลาดระดับโลกที่เข้าใจความต้องการท้องถิ่น มีการออกไปสำรวจครัวเรือนของคนไทย เพื่อเก็บเอาพฤติกรรมมาพัฒนาสินค้าและบริการใหม่ๆ เช่น การจัดห้องตัวอย่างในสโตร์

4. สินค้าราคาเข้าถึงได้
อิเกียมีนโยบาย Even Lower Price (ELP) ลดราคาสินค้าอย่างต่อเนื่องเพื่อให้ทุกคนเข้าถึงได้ง่ายขึ้น โดยในปีนี้ อิเกียลดราคาสินค้าไปแล้วกว่า 600 รายการ เน้นสินค้าที่ได้รับความนิยม เช่น กลุ่มโซฟา

5. Democratic Design: การออกแบบที่ใส่ใจทุกแง่มุม
สินค้าอิเกียมีราคาที่ย่อมเยา แต่ยังคงรักษาคุณภาพไว้ดี  เบื้องหลังความสำเร็จนี้คือปรัชญาการออกแบบ "Democratic Design" ที่ประกอบด้วย 5 แกนสำคัญ: รูปทรง, ประโยชน์ใช้สอย, คุณภาพ, ความยั่งยืน, และราคาย่อมเยา
อิเกีย มุ่งมั่นสร้างชีวิตที่ดีกว่าให้กับผู้คนทั่วไป ผ่านการนำเสนอเฟอร์นิเจอร์และของแต่งบ้านที่มีฟังก์ชั่นการใช้งานดี ดีไซน์สวยงาม ในราคาย่อมเยา เข้าถึงได้